Мачът Пулев - Джошуа е почти сигурен | sportcafe.bg
Мачът Пулев - Джошуа е почти сигурен
03.08.2017, 16:01 (обновена 03.08.2017, 16:59)
Датата на мача остава същата – 28 октомври или 11 ноември.
Кубрат Пулев почти сигурно ще се бие със световния шампион Антъни Джошуа. Това стана ясно, след като Владимир Кличко сложи край на кариерата си и няма да излезе в мач реванш срещу британеца.
"Договорихме се с IBF, че ако не срещу Кличко, Джошуа ще излезе на ринга срещу Пулев. Почти сигурно е, че Пулев ще бъде следващият съперник на Джошуа. Трябва да уточним последните детайли около двубоя, но мястото на срещата ще бъде или в Кардиф, или в Лас Вегас.
Датата си остава същата – 28 октомври или 11 ноември, тъй като искаме да организираме още един мач на Джошуа през февруари или март", каза мениджърът на Джошуа - Еди Хърн.
Джошуа е задължен да защити титлата си срещу Пулев, тъй като в противен случай тя ще му бъде отнета.